Document ID: 32011R1212

РЕГЛАМЕНТ ЗА ИЗПЪЛНЕНИЕ (ЕС) № 1212/2011 НА КОМИСИЯТА
от 23 ноември 2011 година
за изменение на Регламент (ЕО) № 1416/2006 за определяне на специфични правила за прилагане на член 7, параграф 2 от Споразумението между Европейската общност и Съединените американски щати за търговията с вино по отношение на защитата на наименованията за произход на Съединените американски щати в Общността
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2006/232/ЕО на Съвета от 20 декември 2005 г. за сключването на споразумение между Европейската общност и Съединените американски щати относно търговията с вина (1), и по-специално член 3 от него,
като има предвид, че:
(1)
Регламент (ЕО) № 1416/2006 на Комисията (2) предвижда защитата в Съюза на определени наименования от САЩ, които са от значение за лозарството.
(2)
Между страните бе договорено, в съответствие с член 11, параграф 5 от Споразумението между Европейската общност и Съединените американски щати относно търговията с вина (3), че приложение V към Споразумението следва да се актуализира, за да се отразят последните изменения в регулаторната уредба в Съединените щати и по-специално новоустановените американски лозарски райони. Освен това бе договорено тези изменения да влязат в сила от 1 декември 2011 г.
(3)
Поради това Регламент (ЕО) № 1416/2006 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1416/2006 се заменя с приложението към настоящия регламент.
Член 2
Настоящият регламент влиза в сила на 1 декември 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 ноември 2011 година.

Labels: 17
5
3
18
15